་བྱེད་པར་འགྱུར་བས་་་་་་
ངེས་པར་ངན་འགྲོར་འགྲོ་བར་འགྱུར་ཏེ། ཐུབ་པའི་དམ་པའི་ཆོས་ཀྱི་ཚུལ་
ལུགས་བཤིག་པའི་ཕྱིར། གཉིས་པ་ལ་གཉིས། ཕྱོགས་སུ་ལྷུང་བའི་ཉེས་
དམིགས་དང་། དེ་འགོག་པའི་ཐབས་སོ། །དང་པོ་ནི། གྲུབ་མཐའ་ངན་པ་ལ་
མམིག་པ་ར་ཞེ་ན་དེ་འགག་པའི་མ་བ
མངོན་པར་ཞེན་པ་ལྟ་བའི་དྲི་མ་ཅན་དེ་ལ་དོན་དུ་གཉེར་བའི་སྒོ་ནས་བློ་མི་་་
སྦྱར་ཏེ། ཉོན་མོངས་པ་རྨོངས་པ་མ་རིག་པས་ཟིན་པའི་བདག་ཉིད་ཅན་
རྣམས་ཀྱིས་ཐེག་པ་དམན་པའི་འཕགས་པ་འཕགས་པ་མ་ཡིན་ནོ། །ཞེས་སྨྲ་བ་
དང་། འཇིག་རྟེན་ན་དགྲ་བཅོམ་པ་མེད་དོ་ཞེས་སྨྲ་བ་འཕགས་( ༢༢༦བ) པའི་
གང་ཟག་ལ་སྐུར་པ་འདེབས་པ་དངང་།
འཕགས་པ་དེས་གསུངས་པའི་དམ་
པའི་ཆོས་ལ་བརྙས་པ་གང་ཡིན་པ་དེ་ཀུན་གྲུབ་མཐའ་ངན་པ་ལ་ཞེན་པའི་ལྟ་
བས་བྱས་པ་དེས་ནའི་ཕྱིར། གཉིས་པ་ནི། གྲུབ་མཐའ་ངན་པ་ལ་ཞེན་ན། དེ་
ལས་དབྲལ་དཀའ་ཞིང་ཡང་དག་པའི་ལྟ་བ་ལ་རེ་ཞིག་སྦྱར་དུ་མི་རུང་བའི་་་་་
ཉེས་དམིགས་ཡོད་པས་དཔེར་ན། གོས་དཀར་པོ་གཙང་ཚོན་གྱིས་རྣམ་པར་
བསྒྱུར་ནུས་ཀྱི། སྣུམ་གྱིས་གོས་པ་ཚོན་གྱིས་ལེགས་པར་བསྒྱུར་ནུས་པ་མིན་
པས། བདག་ལེགས་སུ་འདོད་པ་རྣམས་ཀྱིས་གྲུབ་མཐའ་ངན་པ་ལ་མི་ཞེན་པ་
ལ་ཆེད་ཆེར་བྱའོ། །གཉིས་པ་ནི། དེ་བཞིན་གཤེགས་པ་སྲས་དང་སློབ་མར་
བཅས་པ་རྣམས་ཀྱིས་གསུངས་པའི་དམ་པའི་ཆོས་སྤོང་བའི་རྒྱུ་ནི་དོན་དང་་་་
དོན་མ་ཡིན་པ་རྣམ་པར་འབྱེད་པའི་བློ་གྲོས་དམན་པའི་ཕྱིར་དང་། དཀར་
①<<>>+
- 382

ཐེག་པ་ཆེན་པོ་རྒྱུད་བླ་མའི་ཊཱིཀྐ།
པོའི་ཆོས་ལ་མོས་པ་དང་བྲལ་བའི་ཕྱིར་དང་། མ་རྟོགས་པ་ལ་རྟོགས་སྙམ་པ་
དང་། མ་ཐོབ་པ་ལ་ཐོབ་སྙམ་པའི་ལོག་པའི་ང་རྒྱལ་ལ་བརྟེན་པའི་ཕྱིར་དང་།
ཚེ་རབས་སྔ་མར་ཡང་དམ་པའི་ཆོས་ཀྱིས་ཕོངས་པའི་ལས་སྒྲིབ་བསགས་པ་་་་
དམ་པའི་ཆོས་ཀྱིས་ཕོངས་པས་བསྒྲིབས་པའི་བདག་ཉིད་ཀྱི་ཕྱིར་དང་།
དགོངས་པ་ཅན་ལ་སྒྲ་ཇི་བཞིན་དུ་འཛིན་པས་དྲང་དོན་ལ་ངེས་དོན་དེ་ཉིད་་
དུ་འཛིན་པའི་ཕྱིར་དང་། ཟང་ཟིང་ལ་ལྷག་པར་ཆགས་པའི་རྙེད་པ་ལ་བརྐམ་
པ་དང་། རང་ལྟ་བ་ངན་པ་ལ་ཞེན་པའི་ལྟ་བའི་དབང་དང་། དམ་པའི་ཆོས་
སུན་འབྱིན་པ་བཤེས་གཉེན་དུ་མིང་བཏགས་པའི་སྡིག་གྲོགས་བསྟེན་པའི་་་་་་
ཕྱིར་དང་། དམ་པའི་ཆོས་འཛིན་པའི་དགེ་བའི་བཤེས་གཉེན་རྒྱང་རིང་དུ་
བསྲིངས་པ་དང་། ( ༢༢༧ན)ཚེ་འདི་ཉིད་འབའ་ཞིག་ལ་ཞེན་ནས་ཕྱི་མ་ཕན་
ཆད་ཀྱི་གོ་འཕང་མཆོག་ལ་མོས་པ་དམན་པའི་ཕྱིར། རྒྱུ་དེ་དག་ལ་བརྟེན་ནས་
དགྲ་བཅོམ་པ་རྣམས་ཀྱི་ཆོས་སྤོང་བར་བྱེད་པས་བདག་ལེགས་སུ་འདོད་པ་་་་
རྣམས་ཀྱིས་སྡིག་གྲོགས་སྤངས་ནས་ཡང་དག་པའི་དགེ་བའི་བཤེས་གཉེན་ལ་་
བརྟེན་ནས་ལོག་པའི་ང་རྒྱལ་བཅོམ་སྟེ། འཇིག་རྟེན་ཕྱི་མ་ཕན་ཆད་ཀྱི་ཆེད་
དུ་ཐར་པ་དང་ཐམས་ཅད་མཁྱེན་པའི་ལམ་བསྒྲུབ་པ་ལ་བག་དང་ལྡན་པར་་་
བྱའོ། །གསུམ་པ་ལ་གཉིས། དམ་པའི་ཆོས་སྤོང་བས་ངན་སོང་དུ་འགྲོ་བ་དང་།
འཁོར་བ་ལས་མི་ཐར་བའོ། །དང་པོ་ནི། ཇི་ལྟར་ཟབ་མོའི་ཆོས་སྤངས་ནས་
ཉམས་པ་ལ་འཇིགས་པ་དེ་བཞིན་དུ་མཁས་པ་རྣམས་ཀྱིས་མེ་དང་ནི་མི་་་་་་་
བཟད་པའི་སྦྲུལ་གདུག་པ་དང་། རང་གསོད་པའི་གཤེད་མ་དང་ནི་ཐོག་
ལའང་ཤིན་ཏུ་འཇིགས་པར་མི་བྱ་སྟེ། མེ་དང་སྦྲུལ་དང་དགྲ་དང་རྡོ་རྗེའི་མེས་
ནི་ཚེ་འདིའི་སྲོག་དང་བྲལ་བ་ཙམ་བྱེད་ཀྱི་རྒྱུ་དེ་ལས་མནར་མེད་རྣམས་ཀྱི་་་་་
འགྲོ་བ་ཤིན་ཏུ་འཇིགས་པར་འགྲོ་བར་མི་འགྱུར་ལ། དམ་པའི་ཆོས་སྤངས་
པའི་ཚེ་འདིར་ཡང་ཉེས་དམིགས་སུ་མ་འབྱུང་ཞིང་ཕྱི་མར་མནར་མེད་དུ་སྐྱེ་་་

-383-

རྒྱལ་ཚབ་རྗེའི་གསུང་འབུམ། ༼གི༽
བར་འགྱུར་བའི་ཕྱིར་རོ། །གཉིས་པ་ནི། གང་ཞིག་ཡང་དང་ཡང་དུ་སྡིག་
གྲོགས་བསྟེན་པས་སངས་རྒྱས་ལ་སྐུ་མཚལ་འབྱིན་པའི་ངན་སེམས་དང་ལྡན་་
པར་གྱུར་པ་དང་། རང་གི་ཕ་དང་མ་གསོད་པ་དང་། དགྲ་བཅོམ་པ་གསོད་
པའི་བྱ་བ་མིན་པ་མཚམས་མེད་བྱེད་པ་དང་།
མཆོག་གི་ཚོགས་དགེ་འདུན་
འཁོར་ལོའི་དབྱེན་གྱིས་འབྱེད་པའི་མི་དེ་ཡང་ཆོས་( ༢༢༧༠) ཉིད་རང་བཞིན་་
གྱིས་སྟོང་པ་དོན་དམ་པའི་བདེན་པ་ངེས་པར་བསམས་པས་མྱུར་དུ་སྡིག་པ་་་
དེ་ལས་ཐར་བར་འགྱུར་གྱི། གང་ཞིག་ཡིད་ནི་ཆོས་ལ་སྡང་བ་དེ་ལ་རེ་ཞིག་
འཁོར་བ་ལས་ཐར་བའི་ཐར་པ་རྒྱུད་ལ་སྐྱེ་བའི་གོ་སྐབས་ག་ལ་ཡོད་དེ་མེད་་་་
པས།
བདག་ལེགས་སུ་འདོད་པ་རྣམས་ཀྱིས་སྐྱེས་བུ་དམ་པ་ལ་སྐུར་པ་
འདེབས་པ་དང་། གྲུབ་མཐའ་ངན་པ་ལ་ཞེན་ནས་ཡང་དག་པའི་དོན་ལ་སྐུར་
པ་སོགས་དམ་པའི་ཆོས་ཀྱིས་ཕོངས་པའི་ལས་ཀྱི་སྒྲིབ་པ་དང་མི་ལྡན་པར་་་་་་
བྱའོ། །གསུམ་པ་ནི། འབྲས་བུ་དཀོན་མཆོག་གསུམ་དང་། རང་བཞིན་གྱིས་
རྣམ་པར་བྱང་བའི་ཁམས་དྲི་མ་དང་བཅས་པའི་དེ་བཞིན་ཉིད་དང་། གློ་བུར་
གྱི་དྲི་མ་མེད་པའི་དག་པ་གཉིས་ལྡན་གྱི་བྱང་ཆུབ་དང་། བྱང་ཆུབ་ལ་བརྟེན་
པའི་སྟོབས་སོགས་ཀྱི་ཡོན་ཏན་དང་། ཡོན་ཏན་ལ་བརྟེན་པའི་འཕྲིན་ལས་ཏེ་
རྟོགས་པར་བྱ་བའི་དོན་རྡོ་རྗེ་ལྟ་བུ་དང་། རྡོ་རྗེ་ལྟ་བུའི་གནས་རྣམ་པ་བདུན་
ཚུལ་བཞིན་དུ་བཤད་པ་ལས་བྱམས་པ་མགོན་པོ་བདག་གིས་དགེ་བ་གང་་་་་་་་
ཐོབ་པ་དེས་ནི་ཁམས་གསུམ་གྱི་འགྲོ་བ་འདི་མཐའ་ཡས་པའི་འོད་མངའ་་་་་་་
བའི་དྲང་སྲོང་རྒྱལ་བ་ཚེ་དཔག་ཏུ་མེད་པ་མངོན་སུམ་དུ་མཐོང་ཞིང་། མཐོང་
ནས་ཀྱང་ནི་ཆོས་རྣམས་ལ་ཆོས་ཀྱི་མིག་རྡུལ་དྲི་མ་མེད་པ་མི་སྐྱེ་བའི་ཆོས་ལ་་་
བཟོད་པ་རྒྱུད་ལ་སྐྱེས་ཏེ་བླ་ན་མེད་པའི་བྱང་ཆུབ་མཆོག་ཐོབ་པར་ཤོག་ཅིག་་
གོ །འདི་ནི་ཕྱི་རབས་ཀྱི་གདུལ་བྱ་རྣམས་ཀྱིས་དགེ་བ་ཅུང་ཟད་ཅིག་བསགས་
པ་ཡང་ཚུལ་དེ་ལྟར་བསྔོ་བར་གདམས་པའོ། །གཉིས་པ་ལ་གཉིས། མཚམས་
-384-

ཐེག་པ་ཆེན་པོ་རྒྱུད་བླ་མའི་ཊཱིཀྐ།
སྦྱར་བ་དང་། ( ༢༢༨ན)རྩ་བའོ། །དང་པོ་ནི། ཚིགས་སུ་བཅད་པ་བཅུ་པོ་ཞེས་
སོ། །གཉིས་པ་ནི། རྒྱུ་གང་ལས་རྒྱུ་མཚན་དང་དགོས་པ་གང་གི་ཕྱིར་དུ་མཛད་
པ་ནི། དེ་ལྟར་ཡིད་ཆེས་ཞེས་པའི་ཤློོ་ཀ་གཅིག་དང་། གང་ལ་བརྟེན་ནས་
བཤད་པའི་འཆད་བྱེད་བསྟན་བཅོས་ཀྱིས་རང་བཞིན་དང་། བཤད་བྱ་གསུང་
རབ་ཀྱི་རང་བཞིན་ཇི་ལྟ་བུར་ནི་གང་བརྗོད་པ་ནི།
ཇི་ལྟར་སྒྲེན་གློག་ཅེས་
པའི་ཤློོ་ཀ་གཉིས་ཀྱིས་རིམ་པ་བཞིན་དང་། གསུང་རབ་ཀྱི་རྒྱུ་མཐུན་པ་
དགོངས་འགྲེལ་གྱི་བསྟན་བཅོས་དྲི་མ་མེད་པ་ནི་གང་ཡིན་པ་དེ་གངཞིག་་་་་་
རྒྱལ་བ་ཞེས་པའི་ཤློོ་ཀ་གཅིག་གིས་བསྟན་པས་ཚིགས་སུ་བཅད་པ་བཞིས་་་་་་
བསྟན་ཏོ། །གང་ཕྱིར་རྒྱལ་ལས་ཞེས་པའི་ཤློོ་ཀ་གཉིས་ཀྱིས་བདག་ཉིད་ཆོས་
སྤོང་གི་རྒྱུན་དག་པའི་ཐབས་དང་། བློ་དམན་ཕྱིར་དང་ཞེས་པའི་ཤློོ་ཀ་གཅིག་
གིས་ཉམས་པའི་རྒྱུ་བསྟན་ནས་མི་ཉམས་པར་གདམས་པ་དང་། དེ་ནས་ཇི་
ལྟར་ཟབ་མོའི་ཞེས་པ་ཚིགས་སུ་བཅད་པ་གཉིས་ཀྱིས་ཆོས་སྤངས་པའི་འབྲས་
བུ་ཉེས་དམིགས་བསྟན་པ་ཡིན་པས་དེ་མི་འབྱུང་བ་ལ་འབད་པར་གདམས་་་་
དམགས་བསྟན་པ་ཡིན་པས་དུ་མ་འབྱུང་
པའོ། །སེམས་ཅན་རྣམས་རྒྱལ་བ་འོད་དཔག་ཏུ་མེད་པའི་འཁོར་གྱི་དཀྱིལ་
འཁོར་དུ་སྐྱེས་ནས་མི་སྐྱེ་བའི་ཆོས་ལ་བཟོད་པ་ཐོབ་པར་བསྔོ་བ་དང་། བླ་
ན་མེད་པའི་བྱང་ཆུབ་ཐོབ་པར་བསྔོས་པའི་དགེ་བའི་རྩ་བ་རྡོ་རྗེའི་གནས་་་་་་
བདུན་སྟོན་པའི་གསུང་རབ་དགོངས་འགྲེལ་དང་བཅས་པའི་དམ་པའི་ཆོས་་་
བརྗོད་པའི་གནས་སྐབས་དང་མཐར་ཐུག་གི་འབྲས་བུ་མདོར་ན་རྣམ་པ་་་་་་་་
གཉིས་ནི་དཀོན་མཆོག་ཅེས་པའི་ཚིགས་སུ་བཅད་པ་( ༢༢༨བ)ཐ་མ་ཡིས་ནི་་་་
བསྟན་པ་ཡིན་ནོ། །གཉིས་པ་ལེའུའི་མཚན་བསྟན་པ་ནི། ཐེག་པ་ཆེན་པོ་རྒྱུད་
བླ་མའི་བསྟན་བཅོས་དཀོན་མཆོག་གསུམ་གྱི་རིགས་རྣམ་པར་དབྱེ་བ་ལས་་་་་
དོན་རྣམ་པ་བདུན་ལ་མོས་པའི་ཕན་ཡོན་གྱི་ལེའུ་ཞེས་བྱ་སྟེ་ལེའུ་ལྔ་པ་ལས།
ཐེག་པ་ཆེན་པོའི་ངེས་དོན་གྱི་མདོ་སྡེའི་དགོངས་པ་འགྲེལ་པར་བྱེད་པའི་་་་་་་
-385-

རྒྱལ་ཚབ་རྗེའི་གསུང་འབུམ། ༼གི༽
བསྟན་བཅོས་ཀྱི་རྣམ་པར་བཤད་པ་སྐབས་ལྔ་པའི་འགྲེལ་པའོ། །དོན་གནས་
རྣམ་བདུན་ཚུལ་བཞིན་ཐོས་པ་ལས། །སྐྱེས་བུའི་འདོད་དོན་འགྲུབ་པའི་ཕན་
ཡོན་མཆོག །རྗེ་བཙུན་བླ་མའི་གསུང་གི་མན་ངག་ལས། །ཡབ་སྲས་གཉིས་ཀྱི་
དགོངས་པ་ཇི་བཞིན་བཤད། །བསྟན་བཅོས་ཀྱི་ལུས་ཀྱི་ཚིགས་སུ་བཅད་པའི་
དོན་གྱིས་བསྡུས་པའི་བཤད་པ་རྫོགས་སོ།། །།
༈ བཞི་པ་མཇུག་གི་དོན་ལ་གསུམ། འགྲེལ་པ་མཛད་པའི་བསྔོ་བ་དང་།
བསྟན་བཅོས་གང་གིས་མཛད་པ་དང་། གང་གིས་བསྒྱུར་བའི་ཚུལ་ལོ། །དང་
པོ་ནི། དྲང་བ་དང་ངེས་པའི་དོན་གྱི་མདོ་སྡེ་རྣམ་པར་འབྱེད་པའི་ཐེག་པ་
དྲང་བ་དང་ངེས་པའི་དོན་གྱི་མདོ་སྡེ་རྣམ་པར་
མཆོག་གི་དམ་པའི་ཆོས་རིན་ཆེན་དྲི་མ་མེད་པ་ཐེག་པ་ཆེན་པོ་རྒྱུད་བླ་མའི་་་་
བསྟན་བཅོས་བཤད་པ་འདི་ལས་བསམ་ཡས་བསོད་ནམས་ཐོགས་མེད་པ་
...
བདག་གིས་གང་ཐོབ་པ་དེས་ནི་འགྲོ་བ་ཀུན་ཐེག་པ་མཆོག་གི་དམ་པའི་ཆོས་་
རིན་ཆེན་དྲི་མ་མེད་པའི་དོན་ཉན་པ་དང་། སེམས་པ་དང་། མངོན་དུ་འགྱུར་
བའི་སྣོད་དུ་གྱུར་ཅིག །གཉིས་པ་ནི། འཕགས་པ་མགོན་པོ་བྱམས་པས་མཛད་
པ་དྲང་བ་དང་ངེས་པའི་དོན་གྱི་མདོ་སྡེའི་དོན་རྣམ་པར་འབྱེད་པ་ཐེག་པ་་་་་
ཆེན་པོ་རྒྱུད་བླ་མའི་བསྟན་བཅོས་ཀྱི་རྣམ་པར་( ༢༢༩ན) བཤད་པ་སློབ་དཔོན་
འཕགས་པ་ཐོགས་མེད་ཀྱིས་མཛད་པ་དང་བཅས་པའི་བཤད་པ། ཐེག་པ་
ཆེན་པོའི་ངེས་དོན་གྱི་མདོ་སྡེའི་དགོངས་པ་འགྲེལ་པར་བྱེད་པའི་བསྟན་་་་་་
བཅོས་ཀྱི་རྣམ་པར་བཤད་པ་རྫོགས་སོ།། །།
གསུམ་པ་ནི། དཔལ་གྲོང་ཁྱེར་ཆེན་པོ་དཔེ་མེད་ཀྱི་མཁས་པ་ཆེན་པོ་བྲམ་
ཟེ་རིན་ཆེན་རྡོ་རྗེའི་དབོན་པོ་པཎྜི་ཏ་སཱ་རྫ་ན་དང་། བོད་ཀྱི་ཤིང་རྟ་ཆེན་པོ་
རྒྱལ་བའི་རིང་ལུགས་པ་ལོ་ཙྪ་བ་ཤཱཀྱའི་དགེ་སློང་བློ་ལྡན་ཤེས་རབ་ཀྱིས་གྲོང་་
ཁྱེར་དཔེ་མེད་དེ་ཉིད་དུ་བསྒྱུར་ཅིང་ཞུས་ཏེ་འཆད་ཉན་གྱིས་གཏན་ལ་ཕབ་་་
པའོ། །རྒྱལ་བའི་གསུང་རབ་ཀུན་གྱི་སྙིང་པོའི་དོན། །རྟེན་འབྱུང་མཐའ་བྲལ་
-386-

ཐེག་པ་ཆེན་པོ་རྒྱུད་བླ་མའི་ཊཱིཀྐ།
ཟབ་མོ་དབུ་མའི་ལམ། །ངེས་པའི་དོན་གྱི་མདོ་སྡེའི་དགོངས་པ་བཞིན། །ཆེས་
ཆེར་གསལ་མཛད་རྒྱལ་ཚབ་དམ་པའི་གསུང་། མཁས་མང་ཐེག་ཆེན་ལམ་གྱི་
འཇུག་ངོགས་མཆོག །རྡོ་རྗེ་ལྟ་བུའི་རྒྱུ་འབྲས་བདུན་གྱི་གནས། །ཡིད་ཆེས་
ལུང་དང་དྲི་མེད་རིགས་པས་བརྒྱན། །གོ་སླའི་ངག་གིས་ཤིན་ཏུ་གསལ་བར་ཕྱེ།
དྲང་ངེས་འབྱེད་པར་རྒྱལ་བས་ལུང་བསྟན་པ། །ཐོགས་མེད་ཅེས་ནི་ས་གསུམ་
རབ་གྲགས་པས། །གཟུངས་ཀྱི་དབང་ཕྱུག་རྒྱལ་པོས་ཞུས་པ་དང་། །དཔལ་
འཕྲེང་མདོ་དང་སྙིང་པོའི་མདོ་སྡེ་སོགས། །ངེས་དོན་ལུང་དང་སྦྱར་ནས་རྣམ་
བཤད་པ། །སེམས་དཔའ་མཆོག་དེའི་བཞེད་པ་ཇི་བཞིན་བཤད། །རྒྱལ་ཚབ་
དམ་པའི་གསུང་ནི་ཤིན་ཏུ་བརླིང༌། །ཤིང་རྟ་ཆེན་པོའི་བཞེད་པའང་རྟོགས་
དཀའ་མོད། །རྗེ་བཙུན་བླ་མའི་གསུང་གི་མན་ངག་ལས། །མ་ནོར་( ༢༢༩བ) མ་
འདྲེས་ཤིན་ཏུ་གསལ་བར་ཕྱེ། ། རྟེན་འབྱུང་ཆོས་རྣམས་ཆུ་ནང་ཟླ་གཟུགས་
ལྟར། །ཇི་བཞིན་གཟིགས་ནས་བརྩེ་བས་འདོམས་མཛད་ཅིང་། །ཐུབ་བསྟན་
ཡོངས་སུ་རྫོགས་པར་འགྲེལ་མཛད་པ། །བླ་མ་དེ་ལ་བདག་ནི་ཕྱག་འཚལ་ལོ། །
གཞུང་ལུགས་གདམས་པར་འཆར་བའི་མན་ངག་མེད། །ལུང་དོན་རིགས་པས་
དཔྱོད་པའི་མཐུ་མེད་པར། །རྒྱལ་བའི་གསུང་རབ་རྒྱ་མཚོ་བལྟ་འདོད་ན། །
དམུས་ལོང་ལག་ཏུ་མར་མེ་བཟུང་དང་མཚུངས།
།ལུང་དོན་རིགས་པས་
འབྱེད་པའི་རྣམ་དཔྱོད་ཀྱིས། །འཕགས་པའི་བསྟན་བཅོས་དགོངས་པ་རྣམ་ཕྱེ་
མོད། །གལ་ཏེ་འདི་ལ་ནོངས་པའི་ཚོགས་མཆིས་ན། །བླ་མ་ལྷར་བཅས་ཀུན་
གྱིས་བཟོད་པར་མཛོད། །དེ་ལྟར་བསགས་པའི་དགེ་བ་ཅི་ཡོད་དེས། །ནམ་
མཁའི་མཐས་གཏུགས་གྱུར་པའི་འགྲོ་བ་ཀུན།
།ཐེག་མཆོག་ལམ་གྱི་གྲུ་ཆེན་
ནང་ཞུགས་ནས། །ཀུན་མཁྱེན་རྒྱལ་བའི་རྒྱ་མཚོར་བགྲོད་བྱེད་ཤོག །བདག་
ཀྱང་དེང་ནས་ཚེ་རབས་ཐམས་ཅད་དུ།
།ལམ་བཟང་འདི་དང་ནམ་ཡང་མི་
འབྲལ་ཞིང་། །མི་ཕམ་བྱང་ཆུབ་སྙིང་པོར་གཤེགས་པའི་ཚེ། །ཐེག་ཆེན་དམ་
387

རྒྱལ་ཚབ་རྗེའི་གསུང་འབུམ།
ཆོས་བདུད་རྩིས་ཚིམ་བྱེད་ཤོག །ཐེག་པ་ཆེན་པོའི་ངེས་དོན་གྱི་མདོ་སྡེའི་
དགོངས་པ་འགྲེལ་པར་བྱེད་པ།
ཐེག་པ་ཆེན་པོ་རྒྱུད་བླ་མའི་བསྟན་བཅོས་
འགྲེལ་པ་དང་བཅས་པའི་རྣམ་པར་བཤད་པ་རྒྱལ་བའི་རིང་ལུགས་པ་ཆེན་་་་
པོ། རྗེ་བཙུན་དམ་པ་རེད་མདའ་བ་ཀུ་མ་ར་མ་ཏིའི་ཞལ་སྔ་ལས་ཀྱང་ཐོས་
ཤིང་། དུས་ཕྱིས་སའི་སྟེང་ན་འགྲན་པའི་ཟླ་ཐམས་ཅད་དང་བྲལ་བ། རྗེ་རིན་
པོ་ཆེ་ཐམས་ཅད་མཁྱེན་པ་བློ་བཟང་གྲགས་པའི་དཔལ་བཟང་པོའི་ཞལ་སྔ་་་་
ནས་( ༢༣༠ན) ལས་བཀའ་དྲིན་རྫོགས་པར་མནོས་ཤིང་། རྗེ་བཙུན་དེ་ཉིད་ཀྱི་
ཞབས་ཀྱི་རྡུལ་ལ་ཡུན་རིང་དུ་རེག་པ་རིགས་པ་སྨྲ་བ་དར་མ་རིན་ཆེན་གྱིས།
མདོ་སྔགས་ཀྱི་གཞུང་རྒྱ་མཚོ་ལྟ་བུའི་ཕ་རོལ་ཏུ་སོན་པ་ཡོངས་སུ་རྫོགས་པའི་་
བཤེས་གཉེན་ཆེན་པོ་གུང་རུ་རྒྱལ་མཚན་བཟང་པོ་ལ་སོགས་པ་སྡེསྣོད་་་་་་་
འཛིན་པ་དུ་མས་བསྐུལ་ཏེ། དཔལ་གནས་སྙིང་གི་ཆོས་གྲྭ་ཆེན་པོར་སྦྱར་བའི་
ཡི་གེ་པ་ནི་མདོ་སྔགས་ཀྱི་གཞུང་དུ་མ་ལ་སྦྱངས་པའི་སྡེ་སྣོད་འཛིན་པ་སྟག་་་་
ཚལ་མཁར་ཁ་པ་དོན་གྲུབ་ཀུན་དགའོ། །འདིས་ཀྱང་མདོ་སྔགས་ཀྱིས་བསྡུས་
པའི་བསྟན་པ་རིན་པོ་ཆེ་ཕྱོགས་ཀུན་ཏུ་དར་ཞིང་རྒྱས་ལ་ཡུན་རིང་དུ་གནས་་
པར་གྱུར་ཅིག། །།སརྦ་མངྒ་ལཾ།། །།
-388